
Evelyn Wever-Cross 


PROME MINISTER 


IMF TA CONFIRMA CIFRANAN FINANCIERO DI ARUBA: 


ARUBA TA DEN PLENO RECUPERACION ECONOMICO 


"E compromiso di Gobierno ta pa percura pa e progreso y bienestar 
wordo sinti den tur hogar na Aruba” 

Durante Conferencia di Prensa di Gobierno di Aruba dialuna 5 
di juni mainta, Prome Minister Evelyn Wever-Croes a elabora 
riba e bon noticia di evaluacion financiero y economico positivo 
di IMF su Article IV Mission. Na ciere di e conferencia di prensa, 
Prome Minister a laga atras su mensahe pa Aruba enfatisando 
cu e compromiso di Gobierno ta pa percura pa e progreso y 
bienestar wordo sinti den tur hogar na Aruba. 


“Aruba ta den pleno recuperacion economico. Nos cifranan 
financiero ta indica esey caba. Y awo nos ta scucha di IMF cu 
e cifranan aki ta veridico. E informacion cu Gobierno di Aruba 
ta bin ta dunando ta confirma pa un instituto manera IMF. Esaki 
ta un sosten pa nos pero na fin di dia nos no por bisa cu Aruba 
ta recupera si e ser humano no ta recupera. 


Ainda na Aruba tin hopi reto y preocupacion. Pero Aruba ta 
saliendo di un pandemia y durante pandemia cosnan tabata 
hopi mas dificil. Mi ta pidi tur hende pa nos no perde fe, no 
perde confiansa, no cay den negativismo y keda enfoca riba e 

positivo aunke con dificil e por ta pasobra di aki nos ta haya e 
forsa pa nos por sigui dilanti. E compromiso di Gobierno ta pa 
percura pa e progreso y bienestar cu nos ta buscando pa pais 
Aruba, wordo sinti den tur hogar. Nos ta riba bon caminda. 


E discucionnan cu tin riba BBO na frontera, nos ta mira cu 
ta trece preocupacion y pesey nos a scoge pa e caminda 
di duna mas informacion cu ta posibel. Ya caba dos siman 
largo, Minister di Finansa a duna informacion y diaranson awor 
ami lo tey cu e expertonan di Duane y di Impuesto pa duna 
mas informacion riba e tema aki pa trece mas trankilidad den 
comunidad. Nos lo trece dilanti e efectonan, inflacion y kico tur 
ta baha mirando cu den e pakete aki impuesto ta bay baha riba 
hopi producto tambe. Nos ta traha pa hiba e pais aki bek riba 
caminda di un finansas sostenibel pero tambe cu e ser humano 
ta sinti e progreso y bienestar. Ban keda cu fe y confiansa cu 
Aruba ta bay sali di tur loke e pandemia aki a haci nos”, Prome 
Minister Evelyn Wever-Croes a expresa. 

Prome Minister Evelyn Wever-Croes: 
Durante e di dos edicion di Conferencia di Prensa Hubenil ‘Periodista pa un Dia” 


PROME MINISTER TA CONTESTA PREGUNTANAN 
DI SEÑOR ANDREW VROLIJK TOCANTE SCOL 
SALUDABEL Y DIGITALISACION 


Diabierna 2 di juni a tuma luga e di dos edicion di Conferencia 
di Prensa Hubenil na unda a duna oportunidad pa 5 mucha di 
scol basico a bira “Periodista pa un Dia’ y haci preguntanan na 
Prome Minister Evelyn Wever-Croes den e sala di Conferencia 
di Prensa di Gobierno di Aruba. 


Pa e ocacion aki, a invita señor Andrew Vrolijk, di TeleaAruba pa 
splica e muchanan kico ta periodismo. Andrew di TeleAruba a 
impacta e hobennan masha hopi y a ricibi varios pregunta hopi 
relevante cu su trabou den prensa. Na final di e Conferencia 
di Prensa Hubenil, cada mucha a haya oportunidad pa haci 
nan preguntanan na Prome Minister y señor Andrew tawata e 
ultimo pa haci su preguntanan basa riba maneho actual den 
desaroyo di enseñansa na Aruba. 


E prome pregunta di señor Vrolijk na Prome Minister tawata 
tocante scol saludabel cu a wordo anuncia pa Minister di 
Enseñansa Endy Croes y Minister di Salubridad Dangui Oduber. 
Scol Saludabel, Prome Minister a splica, ta un concepto na 
unda ta encurasha cada scol pa ta mas saludabel den dos 
aspecto. E prome ta e cuminda cu ta wordo ofreci na nos 
muchanan ta mas saludabel entre otro fruta. E di dos aspecto 
ta movecion, motiva nos muchanan pa haci deporte. 


E di dos pregunta di señor Vrolijk na Prome Minister ta tocante 
FUTURA y si tur mucha na Aruba lo mira technologia den tur 
klas. Dunando contesta na esaki, Prome Minister a menciona 
e diferente scolnan na Aruba cu ya caba a ricibi materialnan 
technologico pa enseñansa. A traves di FUTURA a concentra 
riba e scolnan di SKOA pa motibo cu e scolnan di DPS a haya 
e borchinan digital caba. A traves di FUTURA por yuda algun 

scol y ta concentra riba proyectonan piloto. Scol Preparatorio 
Cacique Aterima tawata e prome kleuterschool cu a cuminsa 
cu e Proyecto di digitalisacion sigui pa Scol Basico Cacique 
Macuarima, Colegio Pastor Kranwinkel y Sint Fransiscus 
College. 


Cu esaki, e proyecto piloto di digitalisacion na scolnan a cera y 
e documento di e Proyecto lo wordo entrega pronto na Minister 
di Enseñansa pa asina ora e yega na fondo pa digitalisa tur 
scol, ya e sa cua sistema ta traha y cua no ta traha na Aruba. 


FUTURA a cuminsa tambe cu e proyecto Edutech na unda 
tin 100 mil florin cada kwartaal y cu scolnan por registra nan 
proyecto di educacion y digitalisacion y huradonan totalmente 
independiente lo scoge e miho proyectonan cu lo ricibi 100 mil 
florin pa e kwartaal aki. Ya caba tres kwartaal a pasa caba y tin 
varios scol cu ya caba a haya e Proyecto Edutech. Minister di 
Enseñansa ta tumando e proyectonan aki over pa asina nan 
wordo canalisa den e maneho di enseñansa. “Mi speransa ta 
pa tur scol tin borchinan digital pa asina haci siñamento mas 
atractivo pa nos muchanan”, Prome Minister a expresa. 


Prome Minister na final a gradici tur mucha y señor Andrew 
Vrolijk pa tur e pregunanan ricibi. Ainda tin oportunidad pa 
esnan cu ta interesa pa aplica pa participa na e proyecto 
“Periodista pa un Dia'. Cu ayudo di mayor of representante, por 
bay na e link: https://forms.office.com/r/kXrNkVcebg of scan e 
QR code riba pagina di Facebook Gabinete Wever-Croes pa 
yena nan informacion y preguntanan cu nan ta haya interesante 
pa puntra Prome Minister. E alumnonan cu a wordo selecta lo 
ricibi un e-mail di confirmacion. 

Prome Minister Evelyn Wever-Croes: 
IMF a remarca cu e recuperacion di Aruba ta impresionante, y cu 
Aruba mester ta hopi orguyoso 

Durante conferencia di prensa di Gobierno di Aruba, Prome 
Minister Evelyn Wever-Croes a elabora riba e evaluacion 
financiero y economico positivo di IMF su Article IV Mission cu 
recien a wordo publica. Durante nan ultimo bishita na Aruba, 
IMF a haci un estudio di e posicion financiero di e pais, y a 
yega na un bon conclusion. 


CONCLUSIONNAN POSITIVO 


GDP A CRECE: 


Den aña di Union y Positivismo, Aruba ta riba e caminda di recuperacion. 


GDP A CRECE: 

Prome Minister a indica cu e estudio aki ta confirma locual 
cu Gobierno tabata bin ta bisando caba, cu Aruba ta den 
recuperacion. Den e informacion treci padilanti pa IMF, ta 
indica cu ta remarcabel cu e GDP a crece na 2021 cu 27.6% y 
na 2022 cu 7.3%. 


CONCLUSIONNAN POSITIVO 
IMF 


E maneho serio y solido di Gobierno a crea surplus pa 2023 y a mantene credibilidad financiero di Aruba. 


DEFICIT/ SURPLUS PRESUPUESTO: 

Pa loke ta e deficit / surplus di e presupuesto por a nota cu den 
2 afia, e deficit a baha di -16.2% pa -0.5% y cu pa 2023 lo tin 
un surplus di 1%. Cu e cifranan aki, IMF a yega na e conclusion 
cu e deficitnan aki cu a comberti den surplus tambe ta mustra 
cu Aruba ta bayendo financieramente den e direccion corecto. 

GASTONAN DI GOBIERNO: 

Tambe ta wordo menciona den e "concluding statement" 
cu e gastonan di Gobierno ta apropia. Cu esaki IMF mes ta 
desminti tur comentario y mal informacion cu tin eyfo cu ta bisa 
cu gastonan di Gobierno di Aruba ta halto y mas halto cu di 
otro paisnan. Esaki, IMF a mustra cu no ta berdad. 


Esfuersonan di union y positivismo di Gobierno y di cada ciudadano di nos pais, 


ta e resultado di nos recuperacion financiero. ani 


DEBE DI PAIS ARUBA: 

Otro punto importante cu a wordi treci dilanti ta e debe di pais 
Aruba. Na 2020 e debe tabata na 112.3% y a logra bahe den 
dos aña te na 90.7%. IMF tambe a menciona cu nan ta premira 
cu e debe aki lo sigui baha y lo alcansa 71% pa 2028, cual ta 
hopi cerca di e porcentahe di e 70% cu a wordo palabra cu 
Hulanda pa 2031. 


NOS LO HIBA NOS PAIS 
PADILANTI! : 

Continuacion RAPPORT DI IMF TA MUSTRA CU ARUBA TA RECUPERANDO ECONOMICAMENTE.... 


Cu union y positivismo ta crea oportunidadnan nobo, 
pa crea progreso y bienestar pa tur ciudadano. 


DESEMPLEO: 

Pa loke ta desempleo, IMF tambe a nota cu e porcentahe ta 
bahando. Prome cu pandemia e porcentahe aki tabata na 5.9% 
y a subi te na 8.8% debi na e pandemia. Pa 2022 e porcentahe 
aki a baha te na 6.6% y segun e analisis esaki ta bahando mas 
ainda. Esaki ta un indicacion cu mas hende ta hayando trabou. 

CONCLUSIONNAN POSITIVO 


Atraendo inversionnan nobo, pa diversifica nos economia, y brinda 
Aruba e stabilidad necesario pa recupera mas fuerte y resiliente. 


CRECEMENTO ECONOMICO: 

Apart di e indicadornan aki cu IMF a uza pa nan analisis, IMF 
tanbe a duna varios proyeccion. Un di e proyeccion positivo ta 
e crecemento economico cu nan ta calcula pa 2023 na 2.3% 
y 1.1% pa e siguiente añanan. Gobierno su deseo semper 
tabata pa cada aña e crecemento economico ta na 1% y awor 
esaki ta wordo confirma pa IMF. 


CONCLUSIONNAN POSITIVO 
IMF 


Nos a mustra cu den union y positivismo, Aruba ta sali victorioso y recupera di tur reto. 


INFLACION: 
Otro punto positivo cu IMF a trece dilanti ta e tema di inflacion. 
IMF a indica cu na 2022 a proyecta cu e inflacion pa 2023 


lo ta na 5.5% pero e porcentahe actual ta 4.9% y a premira 
cu pa fin di 2023 e porcentahe aki lo baha te na 3.2%. IMF 
tambe a trece dilanti algun riesgo cu Gobierno lo mester tene 
na cuenta. Un riesgo ta e inflacion cu por wordo afecta door di 
e situacion mundial. 


Tambe IMF no ta convenci cu Aruba lo yega e surplus 
manera a indica y ta menciona cu, BBO na frontera mester 
wordo introduci, mester tene cuenta cu introduccion di BTW y 
cumisna cobra esnan cu no ta pagando impuesto. Tambe nan 
a menciona nan preocupacion pa cu e fondo di AOV, mercado 
laboral, integridad, y cambio climatico. Prome Minister a indica 
cu Gobierno tin atencion pa tur e puntonan menciona. 
Recuperacion di Aruba ta impresionante: 


“Por ultimo, IMF a remarca cu e recuperacion 
di Aruba ta impresionante, y cu Aruba mester 
ta hopi orguyoso. Aruba tabata e pais mas 
fuertemente afecta pa e pandemia, esun cu mas 
a yuda e comunidad durante pandemia y un di 
e poco paisnan na mundo cu ta demostrando 
un recuperacion asina positivo, den apenas 3 
aña. IMF ta compara esaki cu un milager, pero 
esaki ta danki na e trabou duro di cada mama 
y tata di famia. Gobierno ta traha na bienestar 
di comunidad. Sueldo minimo y pensioen 


di biehes a wordo hisa, Gobierno a stop e 
recorte salarial, y a baha e peso di belasting 


pa pensionado y trahadonan”, Prome Minister a 
termina bisando. 

Mel Arends 


MINISTER 

Diabierna mainta, Minister Arends a ricibi manifesto di sindicato 
SEPPA. 


Hunto cu trahadonan di SABA a entrega carta cu nan puntonan 
di preocupacion y nan desconfiansa den directiva di SABA. 


Puntonan menciona ta e rechttrekking di pago na e trahadonan 
cu ya di 2002 nan ta wardando ariba esaki, pa Minister tuma 
nota di e problemanan serio cu tin den e supervision di SABA, 
trece solucion na e impasse, percura cu e maneho di adulto 
mayor ta wordo financia na un manera debido y pa resolve e 
lista di espera cu mester di cuido a corto plaso. 


E puntonan menciona lo wordo atendi cu ne cu prioridad door 
di Minister Arends hunto cu e comision cu a wordo estableci. 
E comision tin e tarea pa presenta recomendacion y accion 
concreto pa promove continuidad di cuido pa adulto mayor. 


Nos ta gradici SEPPA pa e manera profesional cu a bin ta 
atende cu Gobierno di Aruba desde inicio cu e discusion a 
cuminsa. Minister Arends ta keda para ariba e posicion cu 
ceramento di SABA/Centro di Cuido no ta den e vision pa loke 
ta trata maneho di adulto mayor. E enfoke ta keda riba solucion "Ningun momento e trahadonan y tampoco e adultonan mayor 


y lo bolbe sinta na mesa cu directiva di SABA pa asina por cu mester di cuido lo mester wordo perhudica." - Minister 
resolve e impasse mas pronto posibel. Ursell Arends 

Minister Ursell Arends: 


AVISO DI TEMPERATURA HALTO 


Departamento Meteorologico ta adverti 
tocante calor excesivo. Temperaturanan 
maximo di diabierna pa diamars lo oscila di 
34 pa 36 grado celcius. 


BEBE HOPI 


LIKIDO Bebe awa y evita refresco y alcohol cual 


ta hisa e riesgo di bira deshidrata. Hiba 
un boter di awa reuzabel pa semper tin 
$*- likido na man. 

Paña preta por obstaculisa circulacion di 
aire. Pa es motibo, ta sugeri pa bisti 


BISTI PANA paña comodo y di color mas cla. 


COMODO 


EA, Adulto mayor y mucha ta wordo afecta 
RIBA BO mas door di temperatura halto. Bishita 
PROHIMO Y famia y bisiña di edad mas halto pa 
A ofrece sosten. Percura bo mascota tin 
caminda di sconde for di solo y 
suficiente awa. 


EFECTONAN DI CAMBIO CLIMATICO TA IMPACTA ESNAN MAS VULNERABEL 

Koman Made 


MINISTER 


MINISTER MADURO A PONE ENFASIS RIBA 
ALGUN INFORMACION CU TA IMPORTANTE PA SA 
DI BBO NA FRONTERA 


Durante e conferencia di prensa pa brinda informacion riba 
BBO na frontera, Minister Maduro a pone enfasis riba algun 
informacion cu ta hopi importante pa nos tur tene na cuenta 
ora BBO na frontera drenta na vigor manera premira 1 di juli 
2023. 


TA COBRA BASA RIBA DOUANEWAARDE 

E mandatario a splica cu e Ley di BBO na frontera ta sigui e Ley 
di In-, Uit-, en Doorvoer di Aduana, y e base pa haci cobransa 
di BBO na frontera, ta e douanewaarde. Esaki ta locual ta 
wordo yena den e sistema digital di Asycuda di Aduana y esaki 
mes lo indica cuanto invoerrechten y cuanto ta e suma di BBO 
cu lo mester wordo paga na frontera. 


ORA DI IMPORTA TA PAGA BBO 

E mandatario a sigui splica cu na momento cu ta importa e 
producto, dus ora cu paga e invoerrechten, e ora ta paga e 
BBO na frontera. Pues tanten cu e productonan ta den bond, 
ainda no ta paga invoerrechten, ni BBO na frontera. Asina cu e 
producto sali for di bond, tin cu paga e BBO na frontera hunto 
cu e invoerrechten. 


TUR PERSONA Y NEGOSHI TA PAGA 

A indica cu tur hende, persona y negoshi, ta paga BBO na 
frontera. No ta paga dos biaha BBO di 7%. Compania cu ta 
duna servicio ta cobra 7% BBO plus su gasto, manera tabata 
e caso caba. E compania cu ta importa producto pa rebende 


tin su derecho pa kita e pago di BBO paga na frontera, for di 
nan BBO cu mester paga riba nan volumen di benta tur luna. 

Awo ora un persona importa riba su mes, haci compra online, 
e ta paga banda di invoerrechten, tambe BBO na frontera riba 
e douanewaarde. Por ehempel antes ora importa producto 
busca online via Postkantoor, ta paga invoerrechten y 10 florin 
di gasto di Postkantoor. Awo ta paga e BBO na frontera acerca. 
Di e manera aki tur hende cu ta participa den economia ta 
aporta na caha di Gobierno. Tur esnan cu ta busca producto 
di afo pa bende riba vraag en aanbod, for di camber na cas of 
banda di caminda, awor lo aporta tambe na caha di Gobierno. 


PERSOONSNUMMER TA IMPORTANTE 

Pa por aplica e cobransa di BBO na frontera, e sistema di 
Asycuda di Aduana y e sistema di SAP di DIMP ta 'gelink' cu 
otro pa procesa e pagonan haci di BBO na frontera y pa por 
sa cuanto derecho di reduccion e comerciante tin pa su BBO 
riba volumen di benta. Como cu ta trata di sistemanan full 
automatisa, e persoonsnummer ta hopi importante, ya cu ta 
esey ta locual ta haci e transaccion uno unico. 


Vrijstelling pa invoerrechten vs producto na 0% invoerrechten 
Ta importante pa sa cu tur producto cu ta exonera di pago di 
invoerrechten, pues cu tin vrijstelling di invoerrechten, tambe 
tin vrijstelling di BBO, dus no mester paga BBO na frontera. 
Productonan cu ta conoce 0% di invoerrechten, si mester paga 
e 7% di BBO na frontera, pero por kita esaki for di nan BBO riba 
volumen di benta, si ta producto pa rebende. Si no ta producto 
pa bende bek, e ora por kita BBO paga na frontera como gasto 
di negoshi. 
FA 


Gobierno di Aruba 


BBO NA FRONTERA 


Premira pa drenta na vigor 1 di juli 2023 


LOCUAL TA IMPORTANTE PA BBO NA FRONTERA 


- Douanewaarde 

- Ora di importa ta paga 

- Persona y negoshi ta paga 

- Persoonsnummer 

- Vrijstelling invoerrechten no ta paga BBO 
- Invoerrechten 0% ta paga BBO (mescos cu awo) 

Minister Maduro di Finansa riba BBO na frontera y e critica di Mike Eman: 


ATRACO RIBA CARTERA DI PUEBLO TA KEDA LEGADO 
EXCLUSIVO DI MIKE EMAN CU SU MEGADEBE 


Minister Maduro di Finansa a tene un conferencia di prensa 
hunto cu directora di DIMP y director di Aduana pa asina duna 
informacion riba e sistema di BBO na frontera. Durante e rueda 
e mandatario a haya pregunta riba e critica cu Parlamentario 
Mike Eman ta treciendo dilanti bisando cu BBO na frontera ta 
un atraco riba cartera di Pueblo. 


Minister Maduro ta haya cu sr. Eman tin basta curashi di 
critica, ya cu ta danki na Mike, tur dia Gobierno tin cu trata na 


maneha cu e megadebe cu Mike Eman su gobernacion a bay 
laga atras. E megadebe aki di 2200 miyon florin no a disparce 
cu e pandemia. Alcontrario, e situacion a bira mas dificil, ya 
cu mester a fia placa di Hulanda pa Aruba por a sobrevivi e 
pandemia. Di e manera eynan e debe di Aruba a bira mas 
grandi y ta exigi hopi esfuerso pa por maneha esaki. 


Minister Maduro ta recorda sr. Mike Eman, cu e debe cu ela 
traha durante su gobernacion, a perhudica no solamente e 
Gobierno di turno, pero mas gobernacion nos dilanti lo tin cu 
bay 'struggle' cu e debe aki. Mike ta parce di no ta realisa cu 
cada criatura cu nace awe ya caba tin cu bay lidia cu e debe 
cu Mike Eman a traha pa nan ora nan ni sikiera tabata naci. 
Ta esaki ta e embergadura di e debe cu Mike Eman a traha pa 
Aruba y pa nos yuinan. 


Den e añanan cu a transcuri, Minister Maduro a traha pa por 
stop e crecemento di e debe di Aruba y ta haciendo lo posibel 
pa organisa e peso di e debe aki di un manera cu Pueblo 
por maneha esaki. BBO na frontera ta wordo introduci pa 
crea un 'level playing field' den comercio y tambe pa mehora 
cumplimento cu impuesto. Na ningun momento ta e intencion 
pa bay atraca e cartera di Pueblo. E ultimo eynan ta keda e 
legado exclusivo di Mike Eman pa Aruba. 


Minister Maduro ta informa riba BBO na frontera: 


COMPANIA CU TIN AREGLO DI KOR POR DEDUCI BBO 
PAGA NA FRONTERA FOR DI IMPUESTO RIBA ENTRADA 

Minister Maduro di Finansa hunto cu directora di Departamento 
di Impuesto y director di Departamento di Aduana a tene 
dos conferencia di prensa pa asina brinda informacion riba 
introduccion di cobransa di BBO na frontera cu ta premira pa 
drenta na vigor 1 di juli 2023. Durante e conferencia a splica, 


entre otro, riba e companianan chikito cu tin e areglo di KOR 
cu awor mester bay paga BBO na frontera. 


Minister Maduro a splica cu na e momentonan aki tin 1053 
compania chikito den forma di Eenmanszaak cu tin benta bou 
di 50 mil florin cu tin e areglo di KOR cu no ta paga BBO riba 
nan volumem di benta. Despues di 1 di juli, e companianan 
cu tin KOR ora di importa producto lo mester bay paga BBO 
na frontera. Como cu compania chikito cu tin KOR no ta paga 
BBO riba volumen di benta, nan no por haya e derecho pa 
kita e BBO paga na frontera. Sinembargo e BBO na frontera 
lo conta como gasto di negoshi cu e companianan cu tin 
KOR por "trek af' di nan impuesto di entrada ora di yena nan 
'inkomstenbelasting.' Companianan chikito cu ta bay surpasa e 
volumen di benta di 50 mil florin, por registra na DIMP via BOI 
(Bo Impuesto) pa asina paga BBO riba volumen di benta. Di 
e manera eynan e compania ta haya e derecho pa por deduci 
e BBO paga na frontera for di e BBO cu mester paga tur luna 
riba nan volumen di benta. 

Minister Maduro di Finansa ta informa: 


ARUBA A HAYA UN OTRO EVALUACION POSITIVO 
DI IMF SU ARTICLE IV MISSION 


Nos Pais ta recupera fuertemente despues di e pandemia 


resultado di nan evaluacion financiero y economico di Aruba 
den e “Staff Concluding Statement of the 2023 Article IV 
Mission,” y esaki un biaha mas ta positivo pa Aruba. E ultimo 
dos simannan e team di IMF tabata na Aruba pa asina evalua 
e sistema financiero y economico di Aruba. E team a reuni 
cu varios persona y instancia na Aruba pa asina por haya un 
bista di e situacion na nos pais, y awo a publica e resultado di 
nan evaluacion. IMF ta raporta pa Aruba un “A strong bounce 
back from the pandemic”. Nos Pais a recupera fuertemente 
di e pandemia danki na e crecemento economico induci pa 
un turismo fuerte y gastonan di gobernacion cu a keda reduci 
a medida cu e pandemia a pasa. Aki ta sigui algun resultado 
importante di e evaluacion. 


CRECEMENTO FUERTE DOOR DI TURISMO 

IMF ta raporta cu na aña 2021 Aruba a conoce un crecemento 
real di 27.6% di GDP y esaki a sigui den 2022 cu 7.3% di GDP. 
Esaki ta refleha e recuperacion fuerte di turismo. 


INFLACION TABATA MODERA 

E evaluacion ta mustra cu e indice di inflacion tabata modera y 
esaki a baha bay na 4.9% den April 2023 basa riba prijsnan di 
importacion di energia, comestibel y subida di prijs di coriente 
y awa na Augustus 2022. 


MENOS DESEMPLEO 
Desempleo na Aruba tambe a baha na 6.6% na Juni 2022 y ta 
premira pa sigui baha den e lunanan nos dilanti. 


ES 


DEFICIT Y DEBE A BAHA 
IMF ta raporta cu deficit fiscal y e debe di Aruba a baha. E 
deficit a ser reduci na -0.5% na afia 2022 compara cu -16.2% 
di GDP na afia 2020. Esaki ta refleho di entradanan mas halto 
debi na recuperacion economico y adaptacion di gastonan 
debi na e pandemia. E debe di Gobierno a wordo reduci di 
112.3% di GDP na afia 2020 pa 90.7% di GDP na ańa 2022. 


RECUPERACION CREDIBILIDAD FINANCIERO 

Atencion a wordo poni tambe pa e recuperacion di Aruba su 
credibilidad financiero cu a keda nota pa un upgrade di Aruba 
su ratings cerca Fitch. 


Den e rapport di IMF por lesa mas di e resultado di e evaluacion 
positivo aki pa Aruba. E rapport tin varios recomendacion 
tambe cu Aruba mester sigui traha riba nan. Entre otro, e debe 
halto di nos Pais cu mester wordo maneha, e gastonan cu 
mester wordo manteni na un nivel responsabel y e atencion 
cu mester wordo duna na e retonan cu un poblacion cu ta bira 
'mas grandi den edad! ta trece cune. 


Minister di Finansa Xiomara Maduro ta satisfecho cu e rapport 
di IMF, y ta gradici y reconoce e trabou grandi haci pa Aruba 
su profesionalnan. Masha danki pa boso esfuerso grandi na 
bienestar di Aruba. E mandatario ta gradici tambe e team di 
Article IV Mission lidera pa sr. Takuji Komatzusaki di IMF pa e 
trabou diligente haci pa Aruba. 

Minister Maduro ta informa riba BBO na frontera: 


DIRECTORA DI DIMP TA SPLICA TOCANTE E 
"TERUGGAAFBESCHIKKING' CU TA UN ASPECTO 
CU UN BTW TAMBE TIN 


A haci inversionnan cu a prepara e sistema na DIMP debidamente pa por 
acapara e cambio fiscal aki 


PE 


A 


Durante conferencia di prensa di Minister Maduro hunto 
directora di DIMP y director di Aduana, e mandatario a pidi 
e directora di DIMP sra. Luenne Gomez-Pieters pa duna 
mas informacion riba e 'teruggaafbeschikking,' como cu den 
comunidad a cuminsa crea confusion y a cuminsa circula 
informacion cu no ta cuadra cu realidad. 


0 
SAY Ye 


E directora di DIMP a splica cu e sistema di BBO na frontera ta 
traha casi igual cu un sistema di BTW. E 'teruggaafbeschikking' 
ta un aspecto cu tin den e ley di BTW tambe na Hulanda y 
cu a wordo incorpora den e Ley di BBO na frontera pa asina 
nos por cuminsa custuma cu e sistema con un BTW lo traha 
den practica den futuro. Sra Gomez-Pieters a splica cu asina 
cu e comerciante paga su BBO na frontera esaki lo keda 
administra den e sistema automatisa di Asycuda na Aduana. 
Pa cu introduccion di cobransa di BBO na frontera, e sistema 
di Asycuda a wordo acopla na e sistema automatisa di SAP 
na DIMP. Na momento cu e comerciante haci pago di BBO na 
frontera, na DIMP den e sistema di SAP ta drenta un notificacion 
di e pago haci. Asina cu e comerciante yena su volumen di 
benta den e portal di Bo Impuesto BOi na DIMP, e sistema 
mes ta traha e 'teruggaafbeschikking,' si acaso locual a paga 
na BBO na frontera ta hopi mas cu e BBO cu mester bay paga 

riba e volumen di benta den e luna. Esaki ta un situacion cu 
ta premira di no bay pasa hopi biaha, ya cu ta di spera cu ora 
importa, pagando BBO riba douanewaarde, esaki lo ta bay ta 
hopi mas menos cu e BBO cu lo mester bay wordo paga riba 
e volumen di benta. Ta poco biaha lo por topa cu e situacion 
cu a importa mas cu a bende, pesey e scenario na unda cu e 
sistema lo mester produci un 'teruggaafbeschikking' lo ta mas 
un excepcion, cu regla. 


Sra. Gomez-Pieters a splica cu DIMP a haci inversionnan 
grandi den nan sistema automatisa pa asina e procesamento 
di restitucion di BBO, y den futuro di BTW, por cana lihe. E 
directora di DIMP a enfatisa cu no ta asina cu mester bay 
warda largo pa haya un 'teruggaafbeschikking' y tampoco cu 
DIMP lo por bay wanta esaki. A haci inversionnan cu a prepara 
e sistema na DIMP debidamente pa por acapara e cambio 
fiscal aki. 


Por ultimo, e directora di DIMP a splica cu lo organisa encuentro 
hunto cu Aduana pa por mustra comercio con e sistema di 
BBO na frontera ta bay traha den practica, mescos cu DIMP a 
haci ora e sistema di BOi a bay live. 

Minister di Finansa Xiomara Maduro: 


E LOGRO PA ELIMINA ATRASO NA 
DEPARTAMENTO DI IMPUESTO TA NA 
BENEFICIO DI UN Y TUR 


Danki na e trabao y esfuersonan di gerencia y empleadonan di e 
departamento 


Pa hopi tempo den comunidad por a 
scucha e critica cu na Departamento di 
Impuesto tin atraso den procesamento 
di cobransa di inkomstenbelasting y 
primanan social, y pago di restitucion. 
Banda di e demas responsabilidadnan 
cu e mandatario y e departamento aki 
tin pa cumpli cune, Minister di Finansa y 
Departamento di Impuesto a bin ta atende 
e punto di preocupacion aki y asina a 
traha y e departamento a bini cu un plan 
di accion pa elimina e retraso aki. 


E plan di accion aki a wordo ehecuta y 
a duna como resultado cu a yega asina 
leu cu na aña 2023, e departamento 
di impuesto ta logra un otro milestone 
importante di Pais Aruba. Despues di mas 
cu 40 aña, e departamento ta elimina e 
atraso den procesamento di cobransa 
di inkomstenbelasting y primanan social 
manera AOV/AWW y AZV, cual a sosode 
den luna di mei 2023. Otro logro importante 
di Departamento di Impuesto ta cu ta 
pagando restitucion. Durante aña 2022 a 
logra paga un total di 27,9 miyon florin y 


7,9 miyon florin den e prome kwartaal di 
aña 2023 na restitucion. 


Minister di Finansa ta gradici gerencia y 
tur esnan di e departamento pa e gran 
logro aki cual ta na benefico di nos pueblo 
y e departamento. Ademas e mandatario 
ta desea e departamento hopi exito pa 
nan por sigui cumpli cu e reto y trabaonan 


diario. 

E siman aki, Minister di Husticia y Asuntonan Social sr. 
Rocco Tjon, a ricibi un presentacion di parti di International 
Organization for Migration (IOM) y Coordination Center on 
Human Trafficking and Migrant Smuggling Aruba (CMMA) den 
cuadro di e Standard Operating Procedure (SOP) pa loke ta 
asistencia y proteccion na victimanan di traficacion di hende. 
Un tremendo presentacion di e SOP cu a wordo haci, di cual 
pronto lo bay sigui amplia riba esaki. 


Aruba ta inverti hopi den combatimento di traficacion y 
contrabanda di hende, den cuadro di esaki, IOM y CMMA 
a conduci un proyecto pa trana e SOP pa asina identifica, 
screen, proteha, asisti y percura cu victimanan di traficacion di 
hende por regresa nan pais bon bek. Pa yega na esaki a papia 
cu tur stakeholders di e cadena hudicial pero tambe di otro 
sectornan. For di Ministerio di Husticia y Asuntonan Social, a 
conta cu asistencia di diferente departamentonan entre otro 
KPA, Bureau Slachtofferhulp, CMMA, OM, Inmigracion, Directie 
Sociale Zaken, Guarda Nos Costa y NGO's. Banda di esaki, a 
conta tambe cu asistencia di diferente deperatmanento cu ta 
cay bou di entre otro Ministerio di Labor, Integracion y Energia, 
Minsterio di Salubridad Publico, Ministerio di Asuntonan 
General, Kustwacht, Koninklijke marechaussee, NGO's y 


Y ¿dl > pá — 
SZ 4 Ll 
4 p- 
A È - 
>= N 4 3 F 
/ j f 
\ di 
Y! 
= 
6 | p 3 A 
[1 


Organisacionnan Internacional, pues tur a asisti pa yega na e 
SOP aki. 


E intencion ta, cu pa e resto di ańa lo bay tin un plan di 
implementacion pa e diferente fasenan di e SOP, pa di e forma 
ey tur organisacion y nan personal por ta bon informa di esaki, 
y asina nan por asisti y proteha e victimanan di traficacion di 
hende mucho mas miho. Di e forma aki por bisa cu tin mucho 
mas informacion disponibel, pues e ruta di referencia ta hopi 
mas conoci awo pa loke ta cua organisacion ta encarga cu cua 
trabou. 


Por ultimo, e Mandatario a indica cu e ta sumamente satisfecho 
cu e paso cu a wordo tuma caba, y ta sostene ambos IOM y 
CMMA pa asina amplia riba e proyecto aki pa asina involucra 
demas departamentonan cu por yuda preveni y combati e 
fenomeno aki. 


Dialuna 5 Juni 2023 

TRES MINISTERIO A FIRMA E DECRETO 


MINISTER 


MINISTERIAL DI E PROGRAMA SCOL SALUDABEL 


Prevencion ta importante y esencial pa crea un comunidad mas 
saludabel cu menos malesa cronico 


Diaranson atardi, 


a tuma luga e firmamento di decreto 
ministerial entre Ministerio di Salud, Enseñansa y Asuntonan 
Social pa asina oficialmente institui e Nationale Stuurgroep 
Scol Saludabel Aruba. 


Tres Ministerio a uni pa duna sosten na un programa cu ta 
enfoca den crea un estilo di bida saludabel pa hobennan na 
Aruba. E programa no ta enfoca solamente riba salud fisico, 
pero tambe riba salud mental, movecion y bienestar di e 
muchanan. Mas saludabel un mucha ta, mas productivo e ta 
den bida. E programa di Scol Saludabel ta forma parti di e 
Plan Nacional di prevencion di e malesanan no transmitibel. 
Prevencion ta importante y esencial pa crea un comunidad 
mas saludabel y cu menos malesa cronico. 


Minister Endy Croes a indica cu e Scol Saludabel ta un proyecto 
inter ministerial, unda cu diferente departamento a traha hunto 
cu un solo meta comun, esta e bienestar di nos muchanan. 
Na e momento aki tin dies scol cu ta participa activamente 
y e deseo ta pa amplia e cantidad. Ohala un dia tur scol por 
participa den e proyecto aki. 


Minister Endy Croes a indica dos aña pasa, tempo e tabata 
fungi como miembro di Parlamento, el a ricibi informacion cu 
16% di e presupuesto total di AZV cu ta aproximadamente 70 
miyon ta bay pa aña na un of otro enfermedad di diabetes. “Si 
nos por converti esaki den preventivo y siña nos muchanan 
for di tempran con pa come saludabel, mi tin sigur cu den 
futuro nos por uza e placa aki na un miho manera”, Minister 
Endy Croes a expresa. Un otro dato cu Minister Endy Croes 
a comparti ta cu na Aruba tin 54 fast food restaurant cual ta 
hopi pa un isla chikito. E mandatario di Enseñansa y Deporte 
a sigui splica cu su Ministerio ta forma un parti fundamental y 
e lo hiba tema di come saludabel na tur scol hunto cu colega 
Minister Dangui Oduber y Minister Rocco Tjon lo trata e tema 
di alimentacion saludabel na tur scol di Aruba. Pa hunto por 
inculca un alimentacion saludabel den e mucha- y mayornan. 


Concluyendo, Minister Endy Croes ta felicita e Nationale 
Stuurgroep Scol Saludabel cu a keda oficialmente institui. 
Alabes, e dignatario ta gradici Departamento di Salud Publico, 
Jeugd Gezondheids Zorg, Departamento di Asuntonan Social, 
SKOA, SPCOA, IPA, DPS y GSA pa nan participacion activo 
den e proyecto Scol Saludabel. 

Diahuebs anochi, Minister di Enseñansa Endy Croes a atende 
GED Graduation di International School of Aruba. Coordinado 
Sra. Dalmarie Anderson a duna bonbini na tur esnan presente. 
A inicia e atardi ameno cu e himno di Aruba canta pa Sr. Edjean 
Semeleer, sigui pa e un discurso di director di International 
School of Aruba Sr. Dennis Willeford. Durante e ceremonia 
Minister di Enseñansa Endy Croes a duna un discurso 
felicitando e graduadonan y a haci entrega di diploma na e 10 
graduadonan presente. Mayoria estado di Merca y provincia 
di Canada ta ofrece General Education Development (GED), 
cual ta un alternativa pa e adultonan cu no por a finalisa scol 
secundario di e forma tradicional. Tambe, por ofrece hoben 
bou di 16 y 17 aña bou di cierto circunstancia. 


GED a desaroya originalmente na 1942 como un alternativa util 
y viabel pa e militarnan cu a wordo manda den exterior pa lucha 
den guera prome cu nan a finalisa scol secundario. Desde e 
tempo ey, mas di 18 miyon persona a pasa a test durante nan 
70 aña di existencia. Desde aña 2017, International School 
of Aruba hunto cu Ministerio di Enseñansa di Aruba a inicia 
e programa GED cu exito, unda cu ta ofrece esnan cu no a 

termina scol secundario e alternativa pa finalise y haya un 
diploma. Minister Endy Croes ta indica cu e test aki ta habri 
porta pa e studiantenan aki por sigui cu un estudio na un Junior 
College y/of College na Merca of Canada pa sigui desaroya 
nan mes. Finalmente, e mandatario di Enseñansa ta felicita 
tur graduado cu tabata presente y esnan cu no por a asisti e 
anochi aki cu nan logro. Hopi exito den futuro! 

Recientemente, Minister Endy Croes a reuni cu Sra. Ankie 
Danker cu desde inicio di mei di e aña aki ta fungi como directora 
di Colegio EPI. Actualmente tin un comision di enseńansa cu 
ta consisti di un total di seis (6) persona, esta representante 
di Departamento di Enseñansa (DEA), Departamento di 
Inspeccion, Dienst Publieke Scholen (DPS), Staffunctionaris 
y Ministerio di Enseñansa. E comision aki ta duna sosten na 
Sra. Danker den e transicion cu EPI ta bayendo y ta reuni tur 
diabierna. Durante e reunion, Sra. Danker a presenta algun 
plan, deseo y inkietud di e scol, entre otro, mantencion di EPI. 


Inmdediatamente, Minister Endy Croes aproba algun fondo 
pa por inicia cu cierto reparacion den e luna di juli di e aña 
aki na EPI prome cu aña escolar nobo. Tambe, a dialoga 
ampliamente di e estudionan cu lo inicia augustus binidero. Pa 
finalisa, Minister Endy Croes ta expresa cu e directiva nobo aki 

Diabierna ultimo, tabata reina un ambiente total den Compleho 
Deportivo Frans Figaroa unda a tuma luga e partido final di 
Liga Plata 2023. Minister Endy Croes a presencia e suspenso 
di wega entre ekipo di La Fama y SV Bubali cu a bataya pa 
conkista e titulo maximo di e campeonato. Un stadion yena cu 


fanatico pa duna sosten y apoyo na nan ekipo faborito. 


E partido final ta termina cu e score di 2-1 pa ekipo di La 
Fama cu goal anota pa Davidson Kaarsbaan y Denrick Lopez. 
Maikel Tromp a score e goal pa ekipo di Bubali. Na final di e 
anochi Minister Endy Croes hunto cu Presidente di AVB Sr. 
Randolf Lacle a haci entrega di e copa na ekipo campeon 
y sub campeon di Liga Plata 2023. Minister Endy Croes ta 
felicita ambos ekipo y ta desea La Fama hopi exito den Copa 
AVB Division Honor. 


tin varios vision pa e scol, poniendo tanto e muchanan como e 
docentenann central. 

MINISTER ENDY CROES TA FELICITA E MUCHANAN 
DI SCOL BASICO CU A DESTACA DEN E DISCIPLINA 
DI BEACH TENNIS DURANTE COMPETENCIA DI 
WEGANAN ESCOLAR 2023 


Pueblo di Aruba ta keda cordialmente invita pa e gran clausura di WE 
Aruba dia 9 y 10 di juni proximo 


Diasabra ultimo, a tuma luga competencia di [La 
Weganan Escolar den e disciplina di Beach Tennis $ Ą 
di Categoria A y B di Mucha Muhe y Categoria A y B [KA 
di Mucha Homber na Beach Tennis Aruba na Eagle. a = 


Den e disciplina di Beach Tennis, Categoria A di ĘĄ 


Mucha Muhe, Ariesa y Eva di Conrado Coronel a YY = 


conkista prome luga, Isabella y Lauren di Washington 
a sali na di dos luga y Roxienne y Aaliyah di Sagrado 
Curason a sali na di tres luga. Den Categoria | 
B di Mucha Muhe, Dhaena y Kailey di Cacique 
Macuarima a sali na prome luga, Ciara y Katelyn di 
Mon Plaisir a sali na di dos luga y Amelia y Daniela 
Washington a keda na di tres luga. 


Pa loke ta trata Categoria A di Mucha Homber den e 
disciplina di Beach Tennis, Ishem y Keon di Conrado 
Coronel a conkista prome luga, Arnold y Nishant di § 
Cacique Macuarima, di dos luga y Matias y Ryand 
di Colegio San Hose di tres luga. Den Categoria B 
di Mucha Homber, Joshua y Jaydrick di Sagrado p 
Curason a sali prome luga, Alexander y Sean di 
Conrado Coronel a sali na di dos luga y Brandon y 
Haguen di Sagrado Curason a keda na di tres luga. 


Minister di Ensefiansa y Deporte Endy Croes ta 
aplaudi e muchanan cu a destaca diasabra ultimo 
den e disciplina di Beach Tennis y ta desea tur 
scol cu ta competiendo den diferente disciplina 
durante e dianan binidero hopi exito. Ministerio 
di Enseñansa y Deporte hunto cu IBISA ta invita È 
Pueblo di Aruba pa apoya nos mucha- y hobennan 
durante e competencianan di Weganan Escolar. 


Alabes, ta invita e comunidad di Aruba pa e clausura = X 
di Weganan Escolar, diabierna 9 di juni, cuminsando F 


5:30 di atardi na Joe Laveist Sport Park na San 
Nicolas, unda cu ta bay tin entregamento di premio È 
pa e scolnan ganado. Diasabra, dia 10 di juni a gran 
Competencia di Baile Deportivo y Cultural ta tuma 
luga na Aruba Entertainment Center na Dakota, 
cuminsando 5:00 di atardi. Bin apoya nos streanan 
di mafian y disfruta di un gran presentacion di nos 
talentonan local. 

MINISTER ENDY CROES TA FELICITA COLEGIO 
SAGRADO CURASON A TITULA CAMPEON DI 
VOLLEYBALL MUCHA MUHE DI WEGANAN 
ESCOLAR 2023 


Aruba ta keda cordialmente invita pa e gran clausura di WE Aruba 
dia 9 y 10 di juni proximo 

Diabierna atardi, na Compleho Deportivo Frans Figaroa a tuma 
luga final di Volleyball B Mucha Muhe di Weganan Escolar 2023. 
Tabata reina un tremendo ambiente unda cu e alumnonan a 
duna sosten y apoyo na nan scol. Colegio Sagrado Curason 
a conkista prome luga di Volleyball B Mucha Muhe. Na di dos 
luga Mon Plaisir Basis School, na di tres luga St. Michaël / 
Colegio Cristo Rey y na di cuater luga St. Rosa College. 


Minister Endy Croes ta desea tur scol cu ta participando e siman 
aki den e competencia di Weganan Escolar 2023 hopi exito. 
Alabes Mandatario di Deporte ta invita henter Pueblo di Aruba 
pa bin duna sosten na nos mucha- y hobennan den diferente 


disciplina. Por "= Minister Endy Croes ta invita Pueblo di 
Aruba pa e clausura di Weganan Escolar 2023 cu ta tuma luga 
diabierna awo 9 di juni cuminsando pa 5:30 PM na Joe Laveist 
Sport Park na San Nicolas. Tambe, pa e competencia di Baile 
Deportivo y Cultural cu ta tuma luga di 10 di juni pa 5:00 PM na 
Aruba Entertainment Center na Dakota. 

Den cuadro di su maneho pa busca cooperacion cerca 
municipionan na Hulanda, Minister Plenipotenciario 
mr. Ady Thijsen a haci un bishita na burgemeester di 
Almere Hein van der Loo. Van der Loo na luna di maart 
ultimo a keda nombra como burgemeester di Almere, pa 
reemplasa burgemeester interino Ank Bijleveld, kende 
a tuma e encargo despues cu Franc Weerwind a bira 
minister den Gabinete Rutte IV. 


Den su introduccion Minister Thijsen a trece dilanti su 
vision y maneho pa haci Aruba mas visibel na Hulanda. 
No solamente na Den Haag, unda e Gobierno di Hulanda 
ta sinta, pero tambe cu e municipio y provincianan. Tambe 
bon contacto cu Hogescholen, Universidad y comercio ta 
importante. E mandatario a bisa cu cada municipio tin 
nan tereno specifico cu kisas por coopera riba dje. 


Burgemeester Van der Loo den su introduccion a bisa cu 
Almere ta un ciudad hoben cu ta conta cu 223 mil habitante. 
E pronostico ta pa Almere crece na 350 mil habitante. E 
poblacion di Almere ta hopi diverso y ta conta cu persona 
di diferente origen etnico. Almere a cuminsa como un 
ciudad satelite di Amsterdam, unda hendenan ta traha 
na Amsterdam, pero ta biba na Almere. Den trancurso di 
afia Almere a atrae hopi compania y industria, manera 
Yanmar y Yacult di Japon y tambe ASM International. 


Den e combersacion a papia di posibilidad di estudio 
na Almere y e problematico di vivienda pa studiante na 
Almere. Burgemeester Van der Loo a bisa cu Hogeschool 
Windesheim ta brinda diferente estudionan y tambe cu e 
scol ta den tramite pa expande y traha un campus grandi 
pa studiante. Segun sr. Van der Loo lo mester sondea 
posibilidad cu esaki por trece cune pa studiantenan for 
di e parti Caribense di Reino, pasobra mescos cu otro 
parti di Hulanda, Almere tambe tin scarsedad di camber 
pa studiante. 

Minister Thijsen a menciona cu tambe e ta busca formanan 
di cooperacion pa e sector agricola di Aruba y tambe na 
maneranan pa stimula y sostene entrepreneurnan na 
Aruba. Segun e mandatario tin hopi hoben cu kier cuminsa 
cu nan mesun negoshi. 


Burgemeester Van der Loo a bisa di tin hopi simpatia pa 
e manera di pensa di Minister Thijsen y cu elo bai sondea 
terenonan unda cu Almere y Aruba por coopera cu otro. 
Minister Thijsen a gradici e burgemeester pa esaki y pa 
e bon recepcion, pa despues intercambia regalo como 
recuerdo di e bishita di minister Thijsen na e burgemeester 
di Almere. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


ROA ANA DI UNION Y POSITIVISMO! 


